James Cagney

Džeimsas Frensis Kegnis Jaunesnysis (, 1899 m. liepos 17 d. – 1986 m. kovo 30 d.)McGilligan, 14 psl. – amerikiečių aktorius ir šokėjas. Scenoje ir kine buvo žinomas dėl savo nuolat energingų pasirodymų, išskirtinio vokalinio stiliaus ir mokėjimo neparodyti emocijų juokaujant. Už įvairius pasirodymus pelnė pripažinimą ir daug apdovanojimų.

Kegnį išgarsino vaidmenys filmuose „Visuomenės priešas“ (1931 m.), „Taksi!“ (1932 m.), „Angelai purvinais veidais“ (1938 m.), „Riaumojantys dvidešimtieji“ (1939 m.), „Miestas užkariavimui“ (1940 m.) ir „Baltas karštis“ (1949 m.), kur jis vaidino kietus vyrukus. Šie vaidmenys dominavo pirmąją jo karjeros dalį.McGilligan, 11 psl. Vėliau sugebėjo susidėrėti dėl vaidmenų, kuriuose galėtų atskleisti savo choreografinius gabumus. Galiausiai laimėjo Oskarą už vaidmenį miuzikle „Jankis Dudlis Dendis“ (1942 m.). 1999 m. Amerikos kino instituto sudarytame geriausių Holivudo aukso amžiaus aktorių vyrų žvaigždžių sąraše užėmė aukštą aštuntą vietą. Orsonas Velsas apibūdino jį kaip „galbūt geriausią aktorių, kada nors pasirodžiusį prieš kamerą“.

Pirmajame savo profesionaliame pasirodyme 1919 m. Kegnis buvo persirengęs moterimi (reviu „Kiekvienas jūreivis“). Kelerius metus praleido vodevilyje kaip šokėjas ir komikas, kol 1925 m. gavo pirmąjį svarbų vaidmenį. Po to užsitikrino keletą kitų vaidmenų, o dėl gerų įvertinimų dar 1929 m. spektaklyje „Penny Arcade“ gavo pagrindinio aktoriaus vaidmenį. Kai Elas Džolsonas pamatė jį spektaklyje, nusipirko teises į filmą, o paskui pardavė jas „Warner Bros.“ su sąlyga, kad Džeimsas Kegnis ir Džoana Bliondel galės pakartoti savo sceninius vaidmenis kine. Po puikių atsiliepimų „Warner Bros.“ pasirašė su juo pradinį trijų savaičių trukmės kontraktą. Už savaitę buvo mokama 400 JAV dolerių. Studijos vadovams išvydus pirmuosius atsiliepimus apie filmą, sutartis su Kegniu buvo nedelsiant pratęsta.

Penktasis Kegnio filmas „Visuomenės priešas“ tapo vienu įtakingiausių to laikotarpio filmų apie gangsterius. Filme žymi scena, kurios metu Kegnio įkūnijamas personažas sutrina pusę greipfruto į Mae Klark įkūnijamo personažo veidą. Ši scena Kegnį išgarsino taip, kad jis netruko tapti viena pagrindinių Holivudo žvaigždžių ir pasirašyti vieną didžiausių sutarčių su „Warner Bros.“ 1938 m. gavo savo pirmąjį Oskarą už geriausią aktorių už subtilų kieto vyruko Rokio Salivano vaidmenį kino juostoje „Angelai su purvinais veidais“. 1942 m. Kegnis laimėjo „Oskarą“ už energingą Džordžo Kohano vaidmenį filme „Jankis Dudlis Dendis“. 1955 m. buvo nominuotas trečią kartą už „Mylėk mane arba palik mane", filme, kuriame vaidino su Doris Dei. Kegnis pasitraukė iš vaidybos ir šokių 1961 m., kad praleistų laiką savo ūkyje su šeima. Po 20 metų, jau išėjęs į pensiją, vaidino filme „Regtaimas“ (1981 m.), daugiausia tam, kad greičiau atsigautų po insulto.

Per savo karjerą Kegnis ne kartą buvo nutraukęs sutartis su „Warner Bros.“ 1935 m. jis padavė kompaniją į teismą dėl sutarties pažeidimo ir laimėjo. Tai buvo vienas pirmųjų kartų, kai aktorius laimėjo prieš studiją dėl sutarties sąlygų. Dirbo nepriklausomoje kino kompanijoje „Grand National“ (vaidino dviejuose filmuose: miuzikle „Apie kažką dainuoti“ ir dramoje „Puikus vaikinas“) tol, kol sutvarkytas ieškinys, o 1942 m. įkūrė savo prodiuserinę kompaniją „Cagney Productions“. Į „Warner Bros.“ grįžo po septynerių metų. Kegnis taip pat surengė daugybę JAO turų kariniuose daliniuose prieš Antrąjį pasaulinį karą ir jo metu bei dvejus metus dirbo Kino aktorių gildijos prezidentu.John McCabe, Cagney (NY: Knopf Doubleday, 2013). ; and NJ Senate con. res. 39 (1998), Nicholas J. Sacco, sponsor; searchable at www.njleg.state.nj.us

Kegnis mirė per 1986 m. Velykas savo ūkyje Standforde, Niujorko valstijoje. Mišios už velionį aukotos Manhetene esančioje Šv. Pranciškaus Saleziečio katalikų bažnyčioje. Ceremonijos metu kalbą sakė velionio artimas bičiulis, tuomet JAV prezidento pareigas ėjęs Ronaldas Reiganas. Karstą nešė tokios įžymybės, kaip boksininkas Floidas Petersonas, šokėjas Michailas Baryšnikovas (kuris tikėjosi gauti Kegnio vaidmenį Brodvėjuje), aktorius Ralfas Belamis ir kino režisierius Milošas Formanas. Ceremonijoje dalyvavo ir gubernatorius Marijus M. Kuomas ir miesto meras Edvaras Kochas.

 Filmografija 
MetaiFilmasVaidmuoKomentaras1930Nusidėjėlio savaitgalisHarry DelanoDebiutasThe Doorway to HellSteve Mileaway1931Pamišusi blondinėBert HarrisIšmanūs pinigaiJackVienintelis filmas, kuriame vaidina ir Edward G. Robinson, ir KegnisMilionieriusSchofield, Insurance SalesmanVisuomenės priešasTom PowersVienas garsiausių filmų, kuriame aktorius vaidinoKitų vyrų moterysEd „Eddie“ BaileyPirminis pavadinimas: „The Steel Highway“1932Nugalėtojas pasiima viskąJim „Jimmy“ KaneFilmas apie boksąKarūna riaumojaJoe GreerFilmas apie automobilių lenktynesTaksi!Matt Nolan1933Damų žudikasDan QuigleyFootlight ParadeChester KentMiuzikas su choreografijaPragaro merasRichard „Patsy“ GarganPicture SnatcherDanny KeanLaikraščio fotografasSunku suvaldytiMyron C. „Lefty“ Merrill1934Šv. Liudviko vaikisEddie KennedyHere Comes the NavyChester „Chesty“ J. O’ConnerJis buvo jos vyrasFlicker Hayes, arba Jerry AllenJimmy the Gent„Jimmy“ CorriganVaidino kartu su Bette Davis1935Vidurvasario nakties sapnasNick BottomThe Irish in UsDanny O’HaraG Men„Brick“ DavisDevil Dogs of the AirThomas Jefferson „Tommy“ O’TooleFrisco KidBat Morgan1936Puikus vaikinasJohnny „Red“ CaveCeiling ZeroDizzy Davis1937Apie kažką dainuotiTerrence „Terry“ RooneyThadeus McGillicuddy’io sceninis vardas1938Angelai purvinais veidaisRocky SullivanNominuotas OskaruiBerniukas sutinka mergaitęRobert Law1939Riaumojantys dvidešimtiejiEddie BartlettMirštu per kiekvieną aušrąFrank RossOklahomos vaikisJim Kincaid1940Miestas užkariavimuiDanny Kenny (jaunas Samsonas)Torrid ZoneNick „Nicky“ ButlerThe Fighting 69thJerry Plunkett1941The Bride Came C.O.D.Steve CollinsBraškių blondinėT. L. „Biff“ Grimes1942Jankis Dudlis DendisGeorge M. CohanPelnė OskarąDebesų kapitonasBrian MacLean1943Johnny Come LatelyTom Richards1945Blood on the SunNick Condon1947Medlin gatvė 13Robert Emmett „Bob“ Sharkey, arba Gabriel Chavat1948Tavo gyvenimo laikasJoseph T. (stebintysis žmones)1949Baltas karštisArthur „Cody“ Jarrett1950The West Point StoryElwin „Bix“ BixbyKiss Tomorrow GoodbyeRalph Cotter1951Come Fill the CupLew Marsh1952What Price Glory?Kapitonas Flagg1953Liūtas gatvėseHank Martin1955Ponas RobertsasKapitonas MortonThe Seven Little FoysGeorge M. CohanMylėk mane arba palik maneMartin SnyderNominuota OskaruiRun for CoverMatt Dow1956These Wilder YearsSteve BradfordTribute to a Bad ManJeremy Rodock1957Žmogus su tūkstančiu veidųLon ChaneyShort Cut to HellPatį save (neparodyta)Tik kaip režisierius1959Niekad nevok nieko smulkausJake MacIllaneySukirsti rankom su velniuSean Lenihan1960The Gallant HoursAdmirolas William F. „Bull“ Halsey1961Vienas, du, trysC.R. MacNamaraNominuotas Laurel apdovanojimui1968Arizona BushwhackersPasakotojas1981RegtaimasKomisaras Rhinelander Waldo

 Šaltiniai 

 Literatūra 


Kategorija:JAV aktoriai
Kategorija:JAV šokėjai